આ અંગે મળતી માહિતી અનુસાર તા,12મી જુલાઈ નારોજ બપોરના 3:30 વાગ્યાની આસપાસ તાપી જિલ્લાના વાલોડ તાલુકાના વેડછી ગામની સીમમાંથી પસાર થતા વાલોડથી ખાનપુર તરફ વેડછી નદી ફળિયા તરફ જતા ત્રણ રસ્તા નજીકથી વિરલભાઇ કિરણભાઇ ચૌધરી (ઉ.વ.૩૦)(રહે,વેડછી ગામ નવું ફળીયું તા.વાલોડ) નાઓ યામાહા એફ.જી.બાઈક નં-GJ-19-H-9909 ને પુર ઝડપે અને ગફલત ભરી રીતે હંકારી લઈ જતા તેમની બાઈક સ્લીપ થઇ ગઈ હતી.જેને કારણે તેમને શરીરે ઓછીવત્તી ઇજા થતાં તેમને સારવારે માટે નજીકની હોસ્પીટલમાં ખસેડવામાં આવતા જ્યાં તેમનું સારવાર દરમિયાન મોત નીપજ્યું હતું.બનાવ અંગે વાલોડ પોલીસે આગળની કાર્યવાહી હાથ ધરી છે.